**บันทึกข้อตกลงความร่วมมือ**

โลโก้

สถานประกอบการ / หน่วยงาน



**ระหว่าง**

**วิทยาลัย..........................**

**สถาบันการอาชีวศึกษาภาคเหนือ 2**

**ร่วมกับ**

**บริษัท.....................................................................**

**บันทึกข้อตกลงฉบับนี้จัดทําขึ้นระหว่าง**

**(ก) วิทยาลัย............................................... สถาบันการอาชีวศึกษาภาคเหนือ 2**

โดย นาย.............................................. ตําแหน่ง ผู้อำนวยการสถาบันการอาชีวศึกษาภาคเหนือ 2 ตั้งอยู่เลขที่ 355 หมู่ที่ 11 ตำบลบ้านต๋อม อำเภอเมืองพะเยา จังหวัดพะเยา 56000 ซึ่งต่อไปนี้ในบันทึกข้อตกลงเรียกว่า “สถาบัน” ฝ่ายหนึ่งกับ

**(ข) บริษัท......................................................**

โดย นาย............................................ ตําแหน่ง กรรมการผู้จัดการ บริษัท......................................................... ผู้มีอํานาจกระทําการแทนบริษัทฯ สํานักงานตั้งอยู่เลขที่ ............................................... ซึ่งต่อไปนี้ในบันทึกข้อตกลงเรียกว่า “บริษัท” อีกฝ่ายหนึ่ง

โดยที่สถาบันการอาชีวศึกษาภาคเหนือ 2 ซึ่งเป็นหน่วยงานราชการในสังกัดสำนักงานคณะกรรมการการอาชีวศึกษา กระทรวงศึกษาธิการ มีอํานาจหน้าที่ในการจัดการอาชีวศึกษาและฝึกอบรมวิชาชีพ เพื่อพัฒนากําลังคนในระดับฝีมือ ระดับเทคนิค และระดับเทคโนโลยี ให้มีคุณภาพสอดคล้องกับการพัฒนาเศรษฐกิจและสังคม ร่วมกับ บริษัท..................................................... ซึ่งบริษัท ดําเนินธุรกิจด้าน...........................................

ทั้งสองฝ่ายตกลงร่วมกันเพื่อการจัดการเรียนการสอนอาชีวศึกษา โดยมีรายละเอียดดังต่อไปนี้

**1. วัตถุประสงค์**

1.1 เพื่อประสานความร่วมมือระหว่างภาครัฐและภาคเอกชนในการจัดอาชีวศึกษา

1.2 เพื่อสร้างความร่วมมือด้านการจัดการอาชีวศึกษา เอื้ออํานวยและพร้อมที่จะให้ความร่วมมือ ในการผลิต และพัฒนากําลังคนให้มีความรู้ความสามารถและทักษะในการประกอบอาชีพให้แก่นักเรียน นักศึกษา ในสังกัดสถาบัน

1.3 เพื่อเปิดโอกาสให้นักเรียน นักศึกษา ได้เข้าฝึกประสบการณ์วิชาชีพในหน่วยงานต่าง ๆ ของบริษัท เพื่อเพิ่มพูนความรู้ ทักษะ และประสบการณ์ที่ไม่อาจหาได้จากในตําราเรียนหรือห้องเรียน ตลอดจนการร่วมพัฒนา ศักยภาพของบุคลากรและงานด้านวิชาการให้มีความก้าวหน้าสอดคล้องกับการพัฒนาเศรษฐกิจและสังคม ของประเทศ

**2. สถานที่ดําเนินการ**

2.1 สถานศึกษาในสังกัดสถาบัน ที่มีความประสงค์เข้าร่วมโครงการ

2.2 บริษัท.....................................

2.3 สถานที่อื่นๆ โดยการตกลงร่วมกันทั้งสองฝ่าย

**3. ขอบเขตความร่วมมือและหน้าที่ความรับผิดชอบของ บริษัท**

3.1 บริษัท รับผิดชอบในกิจกรรมด้านต่างๆ ดังนี้

3.1.1 โปรแกรมการฝึกประสบการณ์วิชาชีพ (การฝึกอาชีพ)

บริษัท รับนักเรียน นักศึกษา จากสถานศึกษาสังกัดสถาบัน ระดับชั้น ปวช. , ปวส. และปริญญาตรี สาขาวิชา............................. และสาขาวิชาที่เกี่ยวข้องกับการดําเนินธุรกิจของบริษัท ที่มีความสมัครใจเข้าฝึกงานที่บริษัท อย่างต่อเนื่องตลอดปี โดยสามารถนําผลการทํางานมาคิดเป็นผลการเรียนภาคปฏิบัติหรือชั่วโมงฝึกอาชีพได้

3.1.2 โปรแกรมทํางานพิเศษช่วงปิดภาคเรียน หรือช่วงเวลาหนึ่งเวลาใดระหว่างปีการศึกษา

บริษัทรับนักเรียน นักศึกษา ระดับชั้น ปวช. , ปวส. และปริญญาตรี สาขาวิชา.................................... และสาขาวิชาที่เกี่ยวข้องกับการดําเนินธุรกิจของบริษัท ที่สมัครใจเข้าฝึกอาชีพที่บริษัท ในช่วงปิดภาคเรียนหรือช่วงเวลาหนึ่งเวลาใด ระหว่างปีการศึกษา ทั้งนี้ขึ้นอยู่กับการตกลงกันระหว่างสถานศึกษา กับ บริษัท

3.1.3 โปรแกรมการเรียนการสอนอาชีวศึกษาระบบทวิภาคี

บริษัท ให้ความรู้ การฝึกอบรมและฝึกทักษะวิชาชีพในด้านต่างๆ ให้แก่นักเรียน นักศึกษา ระบบทวิภาคี ระดับชั้น ปวช. , ปวส. และปริญญาตรี สาขาวิชา.................................... และสาขาวิชาที่เกี่ยวข้องกับการดําเนินธุรกิจของบริษัท รวมทั้งจัดทําแผนการเรียนการสอนตลอดจนแผนการฝึกทักษะวิชาชีพ การวัดและประเมินผลการฝึกฯ และกิจกรรม อื่นที่เกี่ยวข้องกับการจัดอาชีวศึกษาระบบทวิภาคีร่วมกับสถาบันและสถานศึกษาที่เข้าร่วมโครงการ

3.1.4 โปรแกรมการแลกเปลี่ยนความรู้และประสบการณ์ระหว่างสถานศึกษา และบริษัท

บริษัท จัดเตรียมวิทยากรในการบรรยายให้ความรู้ด้านต่างๆ ในสาขาวิชาที่เกี่ยวข้องกับ การดําเนินธุรกิจของบริษัท ให้แก่ ครู ครูฝึก นักเรียน นักศึกษา ในสังกัดสถาบัน รวมทั้งการจัดพาคณะครู นักเรียน นักศึกษา ศึกษาดูงาน เยี่ยมชม การดําเนินกิจการของบริษัท หรือหน่วยงานที่เกี่ยวข้องตามความเหมาะสม ทั้งนี้ รวมถึงการส่งเสริมพัฒนาบุคลากรในองค์กร และการวิพากษ์หลักสูตรสําหรับพัฒนาการเรียนการสอน

3.2 บริษัท จะเป็นผู้แจ้งจํานวนนักเรียน นักศึกษา ที่บริษัทฯ ประสงค์จะรับในแต่ละสาขาวิชาและช่วงเวลา ให้สถานศึกษาสังกัดสถาบันทราบ โดยสัมพันธ์กับระยะเวลาการเปิด/ปิดภาคเรียนของสถานศึกษา

3.3 บริษัท จะจัดครูฝึก อุปกรณ์ และสถานที่ ในการจัดการเรียนการสอนและการฝึกอบรมที่จําเป็น ให้เพียงพอต่อนักเรียน นักศึกษาที่เข้าร่วมโครงการ

3.4 บริษัท ร่วมกับสถาบัน กําหนดวิธีการนิเทศ ติดตามและประเมินผล เพื่อพัฒนาและปรับปรุงแก้ไข ปัญหา อุปสรรคร่วมกัน

3.5 บริษัท จะสนับสนุนเรื่องค่าใช้จ่ายในการเข้าฝึกปฏิบัติงานและจะแจ้งสิทธิประโยชน์ต่างๆ ที่นักเรียน นักศึกษาจะได้รับในการเข้าร่วมโครงการ ตลอดจนเงื่อนไขและหลักเกณฑ์ที่นักเรียน นักศึกษา จะต้องปฏิบัติ ให้ทราบและทําความเข้าใจระหว่างกันก่อนเข้าโครงการ

**4. ขอบเขตความร่วมมือและหน้าที่รับผิดชอบของสถาบัน**

4.1. สถาบันรับผิดชอบในกิจกรรมด้านต่างๆ ดังนี้

4.1.1 จัดโปรแกรมการฝึกประสบการณ์วิชาชีพ (การฝึกอาชีพ)

สถาบันสนับสนุนด้านการประชาสัมพันธ์เผยแพร่ข้อมูลข่าวสารโครงการความร่วมมือกับบริษัท ให้นักเรียน นักศึกษาทราบ และดําเนินการจัดส่งนักเรียน นักศึกษาสังกัดสถาบัน เข้าฝึกอาชีพที่บริษัท และสถานศึกษาในสาขาวิชาที่บริษัทแจ้งความจํานง หรือตามที่ตกลงกันระหว่างบริษัทและสถานศึกษา

4.1.2 จัดโปรแกรมช่วงปิดภาคเรียนหรือช่วงเวลาใดเวลาหนึ่งระหว่างปีการศึกษาของสถานศึกษาสังกัดสถาบัน

สนับสนุนด้านการประชาสัมพันธ์เผยแพร่ข้อมูลข่าวสารโครงการความร่วมมือกับบริษัท ให้นักเรียน นักศึกษาทราบ และดําเนินการจัดส่งนักเรียน นักศึกษาสังกัดสถาบัน เข้าปฏิบัติงานในช่วงปิดภาคเรียน หรือช่วงเวลาใดเวลาหนึ่งระหว่างปีการศึกษา ทั้งนี้ โดยตามความสมัครใจของนักเรียน นักศึกษา และขึ้นอยู่กับ การตกลงกันระหว่างสถานศึกษากับบริษัท

4.1.3 จัดโปรแกรมการเรียนการสอนอาชีวศึกษาระบบทวิภาคี

สถาบัน ร่วมกับ บริษัท จัดการเรียนการสอนอาชีวศึกษาระบบทวิภาคีให้แก่นักเรียน นักศึกษา ระบบทวิภาคี ในระดับชั้น ปวช. , ปวส. และปริญญาตรี สาขาวิชา.................................... และสาขาวิชาที่เกี่ยวข้องกับการดําเนินธุรกิจของบริษัท ตลอดจนจัดทําแผนการเรียนการสอนร่วมกับบริษัท ทั้งนี้ขึ้นอยู่กับการตกลงกันระหว่างสถานศึกษา กับบริษัท

4.1.4 จัดโปรแกรมการแลกเปลี่ยนความรู้และประสบการณ์ระหว่างสถาบันกับบริษัท

4.2 สถาบันจะจัดส่งนักเรียน นักศึกษา เข้าปฏิบัติตามโปรแกรมต่างๆ ของบริษัทในแต่ละสาขาวิชาและ ช่วงเวลาตามที่ได้ตกลงกัน

4.3 สถาบันร่วมกับบริษัทกําหนดวิธีการนิเทศ ติดตามและประเมินผล เพื่อพัฒนาและปรับปรุงแก้ไขปัญหา อุปสรรคร่วมกัน

**5. ข้อจํากัดความรับผิดชอบอื่นๆ**

นักเรียน นักศึกษา ที่เข้าร่วมโครงการจะต้องปฏิบัติตามกฎระเบียบหรือข้อบังคับหรือข้อตกลงใดๆ ที่ทําไว้กับบริษัท หากบริษัท มีเหตุสุดวิสัยหรือเหตุขัดข้องประการใด ๆ ในการรับนักเรียน นักศึกษา เข้าร่วม โครงการ บริษัทมีสิทธิขอระงับหรือเปลี่ยนแปลงการรับนักเรียน นักศึกษาในครั้งนั้น ๆ ได้ โดยบริษัทต้องแจ้งเป็นลายลักษณ์อักษรให้สถาบันทราบล่วงหน้าไม่น้อยกว่าสามสิบวันก่อนการดําเนินการใด ๆ

สถาบันจะต้องยืนยันรายละเอียดต่าง ๆ เกี่ยวกับจํานวนและสาขาวิชาของนักเรียน นักศึกษาแต่ละโครงการ ให้บริษัททราบล่วงหน้าเป็นลายลักษณ์อักษรไม่น้อยกว่าสามสิบวัน นับแต่วันที่บริษัทได้แจ้งให้สถาบันรับทราบ ทั้งนี้ บริษัทมีอํานาจในการพิจารณาการเปลี่ยนแปลง แก้ไข ยกเลิก รายละเอียดเกี่ยวกับโปรแกรมและจํานวน นักเรียน นักศึกษาได้ตามความเหมาะสม

**6. การเปลี่ยนแปลง และยกเลิกข้อตกลง**

หากสถาบันและบริษัทฝ่ายใดฝ่ายหนึ่งหรือทั้งสองฝ่าย มีความประสงค์ที่จะแก้ไขรายละเอียดของข้อตกลง ให้เป็นประการใดแล้วจะต้องแจ้งให้อีกฝ่ายหนึ่งทราบไม่น้อยกว่าสามสิบวัน และเมื่อทั้งสองฝ่ายเห็นชอบร่วมกัน ในบระเด็นที่ขอเปลี่ยนแปลงแก้ไขแล้วให้บันทึกเป็นลายลักษณ์อักษรไว้เป็นหลักฐานและมีผลบังคับใช้ในเวลา ที่ตกลงกัน

หากฝ่ายใดฝ่ายหนึ่งประสงค์จะบอกเลิกบันทึกข้อตกลงความร่วมมือ ให้ฝ่ายนั้นมีหนังสือบอกกล่าว ล่วงหน้าไปยังอีกฝ่ายหนึ่งก่อนเริ่มปีการศึกษาใหม่ เป็นเวลาไม่น้อยกว่าหกสิบวัน และทั้งสองฝ่ายตกลงจะไม่เรียกร้องค่าเสียหายใด ๆ ต่อกัน แต่ทั้งนี้ต้องไม่กระทบต่อการจัดการเรียนการสอนและการฝึกปฏิบัติงานของนักเรียน นักศึกษา

**7. ระยะเวลาความร่วมมือ**

บันทึกข้อตกลงความร่วมมือนี้มีระยะเวลาห้าปี และมีผลนับตั้งแต่วันที่ทั้งสองฝ่ายได้ลงนามในบันทึก ข้อตกลงความร่วมมือเป็นต้นไป

**8. การลงนามความร่วมมือ**

บันทึกข้อตกลงความร่วมมือฉบับนี้อาจมีการเพิ่มเติม ปรับปรุง แก้ไข หรือขยายความร่วมมือ ได้ตามความเหมาะสมด้วย ความเห็นชอบของทั้งสองฝ่ายโดยการทําเป็นบันทึกข้อตกลงเพิ่มเติมแนบท้าย และให้ถือเป็นส่วนหนึ่งของข้อตกลงฉบับนี้

บันทึกข้อตกลงฉบับนี้ทําขึ้นสองฉบับ โดยมีข้อความถูกต้องตรงกัน ทั้งสองฝ่ายได้อ่านและเข้าใจ โดยรายละเอียดตลอดแล้ว เพื่อแสดงถึงความตั้งใจจริงของทั้งสองฝ่าย จึงได้ลงลายมือชื่อไว้เป็นสําคัญร่วมกัน ต่อหน้าพยาน เมื่อวันที่ ………………………. ณ …………………………………..

**สถาบันการอาชีวศึกษาภาคเหนือ 2 บริษัท .......................................................**

ลงชื่อ.................................................... ลงชื่อ....................................................

(...................................................) (...................................................)

ผู้อำนวยการสถาบันการอาชีวศึกษาภาคเหนือ 2 กรรมการผู้จัดการ

ลงชื่อ..................................................(พยาน) ลงชื่อ............................................. (พยาน)

(...................................................) (...................................................)

ผู้อำนวยการวิทยาลัย......................................... ประธานกรรมการบริษัท

ลงชื่อ..................................................(พยาน) ลงชื่อ............................................. (พยาน)

(...................................................) (...................................................)

รองผู้อำนวยการวิทยาลัย......................................... ............................